અયોધ્યામાં રામ મંદિર-બાબરી મસ્જિદ વિવાદમાં સુપ્રીમ કોર્ટના ચીફ જસ્ટિસ રંજન ગોગોઈ, જસ્ટિસ એસ કે કૌલ અને જસ્ટિસ કે એમ જોસેફની બેન્ચે સુનાવણી શરૂ કર્યા વગર જ જણાવી દીધુ છે કે આ કેસની સુનાવણી જાન્યુઆરી મહિનામાં થશે. ત્યાંજ નેતાઓએ આ મામલે નિવેદનો વહેતા કરવાનું શરૂ કરી દીધું છે. કેન્દ્રીય મંત્રી અને ભાજપના વરિષ્ઠ નેતા ગિરિરાજ સિંહે સોમવારે જણાવ્યું હતું કે, હવે હિંદુઓની ધીરજ તૂટી રહી છે, મને ભય છે કે હવે હિંદુઓની ધીરજ તૂટશે તો શું થશે.